Astrology Ephemeris Files for 9000 years - Astrodienst Guest user u1356815493
29-May-2017, 07:46 UT/GMT Dwelmhandelaar vas ná daggavonds by skool | Maroela Media
Polisiebeamptes by die taxistaanplek in Evander. Foto: Verskaf
Die Mpumalanga-polisie het Donderdagmiddag ŉ vermeende dwelmhandelaar vasgetrek nadat hulle tydens ŉ bewusmakingsveldtog by ŉ hoërskool in Evander, naby Secunda, leerders met dagga betrap het.
Brig. Selvy Mohlahla, provinsiale polisiewoordvoerder, het aan Maroela Media gesê verskeie polisiebeamptes en beamptes van die honde-eenheid het die hoërskool besoek as deel van ŉ veldtog om bewusmaking te skep oor veiligheid by skole.
Van die dagga waarop die polisie beslag gelê het.
“Tydens die beamptes se besoek is dagga en sigarette by vyf leerders gekry,” het Mohlahla gesê. “Aangesien hulle minderjarig is, is ŉ waarskuwing uitgereik en hul ouers ingelig.”
Die polisie het die leerders ondervra en verdere ondersoek het hulle na ŉ taxistaanplek in die dorp gelei, waar ŉ 36-jarige Nigeriër in hegtenis geneem is.
Die man sal binnekort in die hof verskyn op aanklagte van dwelmhandel en die besit van dagga.
Evander misdaad Mpumalanga Secunda
Saak teen Parys-boere hervat vandag
Hierdie Nigeriërs(99% van hulle) is hier vir net een doel in SA en dit is in die dwelmbedryf. Skokkend om te sien en hoor hoe hulle ons kinders gebruik en misbruik om hul doel te bereik. Was net verlede week getuie om te sien hoe die polisie in Pta-Noord hulle vastrek.
Dis goei nuus dalk skrik ander skole regoor die land ook wakker. Sodat ons kleinkinders en kinders nie by skole aan die goed blootgestel word nie. Dis regtig fantasties dat die polisie nou die skole dophou.
Die SAPS moet hom asseblief net nie deporteer nie. Volgende week is hy terug met tik of mandrax. Sit hom lank in C-max met min geriewe.
Hoop nie ek klink rassisties nie.